Prabédan antara Basa Prancis Switserlan lan Basa Prancis dialèk Paris iku sethithik lan racaké namung ing tingkat kosakata waé. Sawijining Wong Switserlan ora olèh masalah manawa kudu guneman karo Wong Paris. Nanging kosokbaliné, manawa Wong Paris guneman karo Wong Switserlan ana sawatara tembung-tembung sing ora ditepungi. Banjur Basa Prancis Switserlan iku ndarbèni èfèk ‘nyanyi’ lir ditembangaké. Basa Prancis Switserlan iku prabédané luwih sithik saka Basa Prancis Paris manawa dibandhingaké karo Basa Jerman Switserlan lan Basa Jerman Baku.